નીતિન પટેલે કોંગ્રેસ અને હાર્દિક પર વાર કરતાં એવું પણ કહ્યું હતું કે, ‘આવા પ્રકારના સંજોગોનો કેટલાક લોકો ફાયદો લેવા માગતા હોય છે. કોંગ્રેસે પણ મને પાર્ટીમાં આવવાની ઑફર કરી દીધી અને અન્ય લોકોએ પણ મને પાર્ટી છોડવા કહ્યું હતું, પરંતુ મારો ભાજપ સાથેનો નાતો 40 વર્ષ જૂનો છે. મને ભાજપે જ બનાવ્યો છે. હું છેલ્લા 40 વર્ષથી પાર્ટીની સેવા કરી રહ્યો છું, અને કરતો રહીશ. મે મુશ્કેલીના સમયમાં અને દરેક સારા સમયમાં પણ પાર્ટીનો સાથ આપ્યો છે અને હવે પાર્ટીએ મને સાથ આપ્યો છે, તેના માટે હું પાર્ટીનો આભારી છું.’